Čarobni Maribor 2024
2024-11-28 00:00 - 2024-12-31 00:00 (Europe/Paris) | Maribor center
Od koncertov do božične tržnice

Od 28. novembra do 31. decembra 2024 bo Maribor zaživel v prazničnem duhu, saj bo program čarobnega decembra poskrbel za številne zanimive vsebine za vse okuse.
Na Trgu Leona Štuklja bo za odlično vzdušje in Silvestrovanje poskrbela živa glasba, medtem ko vas bo na Glavnem trgu čakala prava kulinarična poslastica. Božična tržnica bo s svojimi vonjavami, okusi in čarobno osvetlitvijo ustvarila popolno praznično vzdušje. Veliko panoramsko kolo vas bo popeljalo na nepozaben razgled nad mestom, kjer se bo razprostrla pravljična panorama osvetljenih ulic in zgradb.
Ogledali si boste lahko predstave v Slovenskem narodnem gledališču Maribor, uličnem in Lutkovnem gledališču ter razstave v kulturnih ustanovah in na mestnih ulicah. Vilinsko mesto bo tudi letos navdušilo najmlajše in vse tiste, ki še vedno verjamejo v čarovnijo.

Še več čarobnosti za dodatno božično veselje

Programu Čarobnega adventa v Mariboru se letos pridružuje novo prizorišče Minoriti, kjer bodo obiskovalci lahko uživali v razstavah.
Praznično druženje pa se ne bo omejilo le na središče mesta, saj se bodo veseli decembrski dogodki odvijali tudi v Dvorani Tabor, zabava na ledu pa v sosednji praznično okrašeni Ledni dvorani. Na drsališču bodo organizirani disco večeri, družinsko drsanje in tečaji drsanja za vse starostne skupine.

Povezava do originalnega članka

Coprnica Dragica 3+
2024-12-28 10:00 | Mala dvorana
Metka Damjan, Aja Kobe in Svetlana Patafta po motivih slikanice Marijane Jelić / koproducent Teatar Puna kuća, Zagreb / 35 min

Nekoč pred davnimi davnimi časi je tukaj bilo … morje. Skrčilo se je v reko, ob reki pa je zraslo mesto. V mestu so ljudje, prav tako kot danes, mislili in počeli čuda zanimivih reči. In s čim se je ukvarjala Dragica, da je bila oklicana za coprnico?
Dragica je odlična zeliščarica in zdravilka. V naravi nabira zdravilne rastline ter iz njih pripravlja čaje, sirupe, tinkture in druge zdravilne pripravke. Kopriva, kamilica, regrat, meta, sivka, žajbelj, materina dušica, trpotec in bezeg so med bolj pogostimi. V srednjem veku, kamor se umešča naša predstava, ljudje v glavnem niso razumeli moči zelišč in so zeliščarice krivično obtožili čarovništva oziroma coprništva. Danes pa zelišča dnevno uporabljamo za zdravje ali kot začimbo, ne da bi
nam kdo očital čarovništvo.

Nakup kart

Povezava do originalnega članka
